**Orientacions per a preparar la Filosofia moral d’Immanuel Kant**

Benvolgudes i benvolguts, a continuació us proposem una guia, a través de diferents recursos, per introduir-vos a la filosofia moral d’Immanuel Kant.

1. **Nota informativa sobre els textos**

Els textos que poden entrar a les PAU, i a partir dels quals proposarem més endavant el proper exercici, són els que segueixen:

* Seleccions de l’obra*Fonamentació de la Metafísica dels Costums*. Concretament: Primera secció: “Transició del coneixement racional comú de la moralitat al coneixement filosòfic”.  Paràgrafs 1-3, 8-13. Segona secció: “Transició de la Filosofia moral popular a la Metafísica dels costums”. Paràgrafs 12-41, 46-54.

Al *moodl*e podeu trobar-ne una selecció, en els arxius titulats: “Textos FMC” i “ètica kant 5 -FMC- (Al)”, aquest darrer dins la carpeta “Temes d’ètica kantiana (Alcoberro)”.

1. **Visualització de tutorials**

Pel que fa a l’ordre d’estudi en aquesta introducció a la filosofia moral kantiana, podríem començar visualitzant l’esquema de la Lluna pineda sobre la Filosofia general de Kant: <https://youtu.be/WHZYnUqLeIY>

En aquest, veureu com estructura la seva filosofia a partir de les tres preguntes kantianes, que resumeixen la seva filosofia i els mateixos interessos de la raó: a) què puc conèixer; b) què haig de fer; i c) què puc esperar; sabent que les tres podrien resumir-se en: “què és l’home” (a, b i c).

Tingueu present que **el tema que ens ocupa és la moral** (l’ètica)i, per tant, tot allò que afecta a la **segona qüestió**: “què haig de fer”. En aquest autor, doncs, no treballarem el coneixement, la realitat o d’altres aportacions. De totes maneres, una visualització prèvia del conjunt de la seva filosofia és recomanable per entendre de millor manera la part que ens ocupa, i també per situar “la filosofia transcendental de Kant” com a “intent de superació” tant del racionalisme com de l’empirisme.

En el segon tutorial de la Lluna Pineda, hi trobareu un resum precís dels temes centrals de la *Fonamentació Metafísica dels Costums*, seguint l’ordre de l’obra kantiana. **L’esquema resultant d’aquesta visualització és el que hauríeu de conèixer amb més profunditat**: <https://youtu.be/YmZGiTE0_R4>

També hem penjat al moodle el tutorial sobre l’ètica kantiana d’unboxing i d’educatina, que respectivament són: <https://youtu.be/Lq0ZGcqn-Zg> i <https://youtu.be/zgU90cpzlGQ>.

I sobre la filosofia general de Kant, podeu consultar, entre d’altres propostes: <https://youtu.be/MlMv5OJQ9sY> (unboxing); <https://youtu.be/2NniK2YmHd8> i <https://youtu.be/6TAK4k_J77w> (educatina); <https://youtu.be/F6HstBW8lX4>, <https://youtu.be/ENvPxXVUEFA> i <https://youtu.be/7FDVA98qdsY> (del youtuber que presenta *Adictos a la filosofia*). Finalment, una en anglès: <https://youtu.be/nsgAsw4XGvU> (*The School of Life*).

1. **Lectura d’apunts i documents**

Pel que fa als recursos materials, en format paper, podeu acudir a:

* Manual de curs: hi trobareu un bon resum de tota la filosofia de Kant, i en concret de l’ètica.
* Al *moodle*, hi hem penjat un arxiu titulat “Apunts Kant”, i una carpeta titulada “temes d’ètica kantiana (Alcoberro)”. En aquesta darrera, hi trobareu aspectes de vocabulari, de context, etc., que us poden ajudar a clarificar conceptes o enfocaments. I, finalment, un article breu del professor Pere Lluís Font sobre “l’analítica kantiana del fet moral”. Aquest és un dels professors que més coneix l’obra del filòsof alemany a casa nostra.

1. **Comparatives**

Com ja sabeu, a la xarxa podreu trobar diferents comparatives entre l’ètica kantiana i “d’altres ètiques”:

Plató-Kant: <https://www.filoselectivitat.cat/plato/comparacions/plato-kant/>

Kant–Mill: <https://www.filoselectivitat.cat/kant/comparacions/kant-stuart-mill/>

Kant–Nietzsche: <https://www.filoselectivitat.cat/kant/comparacions/kant-nietzsche/>

Epicur-Kant-Bentham-Mill: <https://www.slideshare.net/dfernan9/comparar-epicur-kant-bentham-amb-mill>

Hume-Kant: <https://prezi.com/cfge9he4zwto/comparacion-de-la-etica-entre-hume-y-kant/>

Quan hàgiu treballat la distinció entre “ètiques materials” i “formals”, observareu que, a partir d’aquesta, és senzill poder comparar l’ètica kantiana (“formal”) amb qualsevol altra que l’autor alemany valori com a “material”.

**Notes:**

Esperem que aquestes instruccions us puguin ser d’utilitat. Considerem que el temps previst d’estudi d’aquest autor hauria de ser aproximadament d’uns 10 dies (8 d’abril?). A partir d’aquestes dates, iniciaríem la filosofia de Mill (amb referències a Bentham), i acabaríem amb una proposta de dos exercicis més, un sobre cada autor (Kant i Mill).

Finalment, ja només ens restaria de plantejar una introducció a la filosofia de Nietzsche (amb referències a Schopenhauer), el darrer autor del curs.

Si teniu qualsevol dubte, podeu contactar amb nosaltres quan trobeu més oportú. Estarem a la vostra disposició.

Cuideu-vos molt!!!

Una forta abraçada

Lluïsa i Joan